Hurts

Hurts – tai elektroninės pop muzikos duetas iš Anglijos, Mančesterio. Duetą sudaro vokalistas Theo Hutchcraft ir klavišininkas-instrumentalistas Adam Anderson.

Grupės muzika stilistiškai artimas 80-ųjų angliškajam synthpop, kuris susilaukė didelio dėmesio tarp elektroninės pop muzikos kūrėjų apie 2010 m. Grupė sulaukė didelio populiarumo Vokietijoje. Žymesnė Hurts daina – „Wonderful life“.

 Istorija 

Prieš suburdami Hurts, vokalistas Theo ir sintezatoriumi grojantis Adam nuo 2005 m. priklausė grupei Bureau, vėliau pervadintai į Daggers. 2009 m. duetas pasivadino kaip Hurts, bei pradėjo talpinti savo videoklipus asmeniniame Myspace tinklalapyje. Grupė greitai patraukė muzikos gerbėjų dėmesį, pasirašė leidybinį kontraktą su RCA, o 2009-ųjų metų liepą svetainėje Guardian.co.uk pavadinti „dienos grupe“.

2010 m. pradžioje grupė išleido debiutinį singlą „Better Than Love“ kartu su videoklipu, kuriame vaidino Rumunijos aktorė Laura Casoi. Tuo pat metu Hurts atliko pirmuosius gyvo garso pasirodymus. Hurts daina „Wonderful life“ (JK – 21 vieta, Vokietija – 2) pasirodė 2010 m. kovo mėn., bei buvo remiksuota Arthur Baker. „BBC“ rinkimuose „Sound of 2010“ šis duetas liko ketvirtas.

Debiutinis albumas „Happiness“ (JK – 4 vieta, Vokietija - 2) išleistas 2010 m. rugsėjo 6 d. Dainų „Illuminated“, „Silver Lining“ ir „Blood, Tears And Gold“ bendraautoris buvo David Sneddon. Jame galima išgirsti bendrą Hurts ir Kylie Minogue projektą – „Devotion“. Grupės daina „Illuminated“ buvo pasirinkta kaip Sky1 HD 2010 m. pavasario-vasaros ir 2011 m. sausio reklaminio klipo melodija. Ši daina kaip singlas išleista 2011 m. gegužę. The Sun Biz Sessions projekte Hurts gyvai atliko Kylie Minogue dainos „Confide In Me“ versiją.

2010 m. rugsėjį pasirodė pranešimas, kad visi bilietai į Hurts JK turą parduoti ir, kad grupė parems Scissor Sisters. Hurts pasirodė Sky Sports TV kanalo Soccer AM laidoje pristatydami savo albumą ir naują singlą – „Stay“ (Vokietija – 3 vieta). Duetas 2010 m. gruodį išleido „All I Want For Christmas Is New Year’s Day“. Tuo pat metu pasirodė ir dainos video klipas. 

2011 m. Hurts paskelbė, kad ketina dirbti su Leona Lewis. 2011 m. spalio 12 d. grupė koncertavo Lietuvoje, Kaune. 

2012 m. rugpjūčio 14 d. grupė koncertavo Palangoje vykusiame „Pildyk“ draugų festivalyje.

2013 m. pasirodė antrasis grupės studijinis albumas „Exile“, kuris pakilo į JK ir Vokietijos top dešimtukus. Lapkričio 6 d. grupė koncertavo Vilniaus ,,Siemens" arenoje.

2015 m. gegužę grupė išleido naująjį singlą pavadinimu ,,Some Kind of Heaven". Naujojo albumo pavadinimą - ,,Surrender" - Hurts atskleidė tų pačių metų birželio 15 d. Albumas išleistas 2015 m. spalio 9 d. 

2016 m. vasario 11 d. grupė pradėjo koncertinį turą po Europą. Lietuvoje grupė koncertavo kovo 11 d. ,,Compensa Concert Hall" arenoje, Vilniuje.

 Nariai 

 Theo Hutchcraft (g. 1986 m. rugpjūčio 30 d.) – vokalas.
 Adam Anderson (g. 1984 m. birželio 14 d.) – elektronika, sintezatorius, gitaros.

 Koncertiniai turai 
 2010 m. NME Radar Tour
 2010 m. Happiness Tour
 2013 m. Exile Tour
 2014 m. Art on Ice Tour
 2015 m. Surrender Tour
 2017 m. Desire Tour

 Diskografija 

Išleidimo dataAlbumasAukščiausia pozicija topuoseJKVokietijaŠveicarijaAustrijaSuomijaŠvedijaEuropos top 1002010 m. rugsėjo 6 d. „Happiness“ 4 2 2 2 3 4 62013 m. kovo 11 d. „Exile“ 9 3 2 4 2 17 -2015 m. spalio 9 d. „Surrender“ 12 8 1 14 13 47 -

 Singlai 
Singlo pavadinimasMetaiAlbumo pavadinimas„Better than love“2010Happiness„Wonderful life“„Stay“„All I Want for Christmas is New Years Day“„Sunday“2011„Illuminated“„Blood, Tears & Gold“„Miracle“2013Exile„Blind“„Somebody to Die For“„Some Kind of Heaven“2015Surrender„Rolling Stone“„Lights“„Slow“„Wish“

 Nuorodos 

 Oficiali svetainė
 Adam Instagram paskyra
 Theo Instagram paskyra
 Adam Twitter paskyra
 Theo Twitter paskyra
 Hurts VK paskyra
 Hurts Facebook paskyra
 Hurts YouTube paskyra

Kategorija:Anglijos atlikėjai
Kategorija:Anglijos elektroninės muzikos atlikėjai
Kategorija:New Wave atlikėjai
Kategorija:Popmuzikos atlikėjai